אפרת רובין

אפרת רובין (נולדה ב-20 באוגוסט 1977, ו׳ אלול התשל״ז) היא אמנית רב תחומית - כוריאוגרפית, רקדנית, ציירת, אמנית וידאו ומנהלת אמנותית.
== ביוגרפיה ==
רובין החלה בהכשרתה כרקדנית מגיל צעיר. בוגרת מגמת המחול בביה״ס הארצי לאמנויות תלמה ילין בגבעתיים. במהלך שירותה הצבאי הוכרה כ"רקדנית מצטיינת״ ורקדה בביה״ס של להקת בת-דור בתל אביב.

== קריירה ==
בשנים 1999–2002 למדה בביה״ס P.A.R.T.S בבריסל, בלגיה, תחת ניהולה האמנותי של הכוריאוגרפית הבלגית אן-תרזה דה קירסמקר, שם המשיכה את הכשרתה המקצועית כרקדנית והתמחתה בכוריאוגרפיה. עם שובה לישראל החלה ללמד מחול עכשווי בתל מונד ובתל אביב, והשתתפה כרקדנית בתהליכי יצירה עם כוריאוגרפים עצמאיים, בהם ניב שינפלד ורונית זיו.

בין השנים 2002–2006 למדה במחלקה לתקשורת חזותית באקדמיה לאמנות ולעיצוב בצלאל, ירושלים, וסיימה את לימודי התואר הראשון בעיצוב B.Des בהתמחות באיור. במקביל ללימודיה בבצלאל, יצרה בשנת 2003 את יצירתה הראשונה במסגרת פסטיבל ״גוונים במחול״ בסוזן דלל.

בתום לימודיה בבצלאל החלה לעבוד כרקדנית עם הכוריאוגרפית ענת שמגר בין השנים 2007 -2008. במקביל לעבודתה כרקדנית, החלה בתהליך יצירה ממושך של מחול ואנימציה בשיתוף פעולה עם האנימטורית אוסי ולד, אותה הכירה במהלך לימודיה בבצלאל. יחד יצרו מספר סרטי מחול ומופעים והקימו את קבוצת Moving Hold המשלבת מחול ואנימציה בקולנוע ועל הבמה.

מאז 2003 יצרה כ-27 יצירות עצמאיות במחול המשלבות דיסציפלינות אחרות כגון וידאו ארט, אנימציה, ציור ומוזיקה.

רובין הצטרפה כחברה בעמותת הכוריאוגרפים בשנת 2012, ובשנת 2014 זכתה בפרס משרד התרבות לכוריאוגרפיה<ref></ref>.

בשנת 2022 השתתפה כרקדנית ביצירת המחול "הפוגה" מאת הכוריאוגרפית והרקדנית תמר בורר<ref></ref>, ויצרה כוריאוגרפיה להצגה ״העיר״ מאת במאי התיאטרון ראובן קלינסקי<ref></ref>.

=== אמנות חזותית וניהול אמנותי ===
במהלך הקריירה שלה, רובין יוצרת ומשלבת בין האמנות החזותית לבין המחול. לצד עבודתה ככוריאוגרפית היא גם מציגה בתערוכות שונות, וכן יוצרת עבודות חזותיות רב-מדיומליות הכוללות מחול.

בדצמבר 2018 הציגה תערוכה בשם "ציפור בחדר", בשיתוף האמנית חנה גולדברג, בגלריית ״ביתא״ בירושלים. בתערוכה הוצגו סרטים, מיצבי וידאו ומיצגים שונים<ref></ref>.

בשנת 2021 הצטרפה כחברה בגלריה ״אלפרד״ - מכון שיתופי לאמנות ולתרבות, שם היא שותפה פעילה, יוצרת ומנהלת אמנותית<ref></ref>. יזמה וניהלה אמנותית את הפרויקט "מחול באלפרד" שהועלה בגלריה בשנת 2021<ref></ref>. בשנת 2022 ניהלה אמנותית את פסטיבל "פועלות באלפרד", פסטיבל רב תחומי השלב מחול, פרפורמנס ומוזיקה בשיתוף עם ד״ר רויטל משעלי<ref></ref>, וכן את הפרויקט תלוי המקום “Resite” במרכז הערבי היהודי ביפו<ref></ref><ref></ref>.

בשנת 2022 הציגה שתי תערוכות ציור- תערוכת יחיד בשם "התפוח לא נופל", באוצרות סהר עזימי בגלריה ״ב-אהבה״ ביפו<ref></ref>. בתערוכה הוצגו 35 דיוקנאות מצוירים אשר צוירו בזמן מגפת הקורונה. בהמשך 2022 הציגה בגלריה ״אלפרד״ את התערוכה "תיאום ציפיות" בשיתוף הצלמת אפרת מזור ובאוצרותה של ד"ר רויטל משעלי. התערוכה משלבת מחול, צילום, אנימציה וציור<ref></ref>.

בשנת 2023 הוצגה התערוכה "התפוח לא נופל" במסגרת יום האישה הבינלאומי בחוצות העיר רמת השרון<ref></ref>.

באוקטובר 2023 השתתפה בתערוכה הקבוצתית "בין השמשות" בגלריה ״אלפרד״.

== מיצירותיה במחול ==
* ״בובה מסוג שני״ (2003) - עלתה בבכורה בפסטיבל ״גוונים במחול״ במרכז סוזן דלל.
* ציפור שחורה, צילום: אפרת מזור״Play״ (2005) - יצירה המשלבת מחול ווידאו-ארט, הופקה ועלתה בבכורה ב״זירה הבינתחומית״ בירושלים<ref></ref>.
* ״יום״ (2009), ״שנת השפן״ (2013) - צמד יצירות שנוצרו בשיתוף המאיירת אוסי ולד. ״יום״ הייתה יצירתם המשותפת הראשונה, ועלתה בבכורה בפסטיבל מחול שלם בירושלים<ref></ref> ובתיאטרון תמונע בתל אביב<ref></ref>. סרט המחול ״יום״, אשר נוצר במקביל ליצירה הבימתית, הוצג בפסטיבלים רבים לאנימציה, קולנוע וסרטי מחול בכל רחבי העולם<ref></ref>. היצירה ״שנת השפן״ הוצגה בבכורה בתיאטרון קליפה<ref></ref>.
* ״קרוב״ (2013) - עלתה בבכורה בפסטיבל ״הרמת מסך״ במרכז סוזן דלל<ref></ref><ref></ref>. היצירה הוזמנה לפסטיבל אלמדה בפורטוגל ולפסטיבל לתיאטרון מחול לובלין בפולין<ref></ref>.פרסונה, צילום: אפרת מזור
* ״נחש טלאים״ (2015) - עלתה ב'מחסן 2' בת"א במסגרת תוכנית ״יוצר אוצר״ של עמותת הכוריאוגרפים ובתמיכת קרן ביסטריצקי<ref></ref>
* ״עורבים״ (2016) - סרט מחול המבוסס על יצירת המחול "קרוב" הוקרן לראשונה בסינמטק תל אביב, פסטיבל למחול לובלין ובגלריה ״ביתא״ בירושלים.
* ״ציפור שחורה״ (2018) - מופע רב תחומי המשלב מחול מוזיקה חיה ואנימציה, בשיתוף המוזיקאי יהוא ירון. עלה בבכורה בתיאטרון תמונע בתל אביב<ref></ref>.
* ״פרסונה״ (2019) - מופע מחול המשלב אנימציה במציאות רבודה AR<ref></ref><ref></ref>.
* Hi Can I Help You, צילום: אפרת מזור״ Hi Can I Help You״ (2021) - מופע המשלב מחול, וידאו, אור ורובוטיקה. נוצר במהלך מגפת הקורונה יחד עם האמן הרב תחומי אורי לוינסון ומעצבת התאורה והחלל איריס מועלם. עלה בבכורה במרכז לאמנות עכשווית cca בתל אביב<ref></ref><ref></ref>.
* ״VIEWS״ (2022) - מופע מחול תלוי מקום אשר הוצג במסגרת התערוכה: "תיאום ציפיות" בגלריה אלפרד. מופע המשלב מחול, קול, ציור ומיצב.

== פרסים ומענקים ==
* מענק קרן רבינוביץ׳ של עיריית תל אביב-יפו וקרן רקנאטי, עבור היצירה ״ Hi Can I Help You״ 2020
* מענק ״יוצר אוצר״ של קרן ביסטריצקי 2015
* פרס שר התרבות לכוריאוגרפים צעירים 2014. מנימוקי הפרס: "עבודותיה מקיימות מפגש ייחודי בין שתי מדיות, אנימציה ומחול. יוצרת דימויים ויזואליים ומפגישה אותם עם הגוף בצורה מעוררת עניין. התרשמנו כי יש חיפוש אישי וכן של דרכה האמנותית".
* מענק קרן רבינוביץ׳ של עיריית תל אביב-יפו וקרן רקנאטי, עבור היצירה ״שנת השפן״ 2012

== קישורים חיצוניים ==

* [https://www.choreographers.org.il/en/choreograph/choreographer15/ עמוד יוצרת] באתר עמותת הכוריאוגרפים
* [https://www.alfredinstitute.org/efrat-rubin עמוד יוצרת] באתר גלריה אלפרד
* [https://www.youtube.com/channel/UC6Rl_Uh_hUZot7cMHMkTRvQ הערוץ של אפרת רובין] באתר יוטיוב

== הערות שוליים ==

קטגוריה:כוריאוגרפיות ישראליות
קטגוריה:ישראליות שנולדו ב-1977